**ΘΕΜΑ: Επικαιροποίηση** Χαρτογράφησης των Δράσεων σχετικά με τις Υποδομές Παιδείας στην Περιφέρεια Βορείου Αιγαίου για τη Νέα Προγραμματική Περίοδο 2021 – 2027.

Επικαιροποιώντας τη χαρτογράφηση των αναγκών, ως προς τις Υποδομές Παιδείας, για τη Νέα Προγραμματική Περίοδο 2021-2027 η Περιφερειακή Δ/νση Α/θμιας και Β/θμιας Εκπαίδευσης Βορείου Αιγαίου (Π.Δ.Ε. Β. Αιγαίου), ως αποκεντρωμένη Υπηρεσία του Υπουργείου Παιδείας Θρησκευμάτων και Αθλητισμού (Υ.ΠΑΙ.Θ.Α), εξακολουθεί να είναι ισχυρά δεσμευμένη στους Στρατηγικούς Στόχους που τέθηκαν με βάση την Εθνική Πολιτική του Υπουργείου για την Εκπαίδευση, προσαρμοσμένους πάντα στα ειδικά δεδομένα και το προφίλ της Περιφέρειας Βορείου Αιγαίου.

Η δημογραφική καθίζηση, η γήρανση του πληθυσμού, η μείωση των γεννήσεων και η φυγή των νέων μεταξύ 20 και 30 ετών, όπως αποτυπώνεται στα στοιχεία της ΕΛΣΤΑΤ για την Περιφέρεια, εξακολουθεί να δημιουργεί προκλήσεις στην εφαρμογή της Εθνικής Πολιτικής για την εκπαίδευση. Με βάση τα στατιστικά δεδομένα της σχολικής περιόδου 2023-2024, δεν υπάρχουν σοβαρές διαφοροποιήσεις σχετικά με τα στατιστικά στοιχεία της Πρωτοβάθμιας και Δευτεροβάθμιας Εκπαίδευσης σε σχέση με τα αμέσως προηγούμενα έτη, καθώς συνεχίζεται ο ρυθμός σταδιακής μείωσης των φοιτούντων μαθητών στα σχολεία της Περιφέρειας.

Συγκεκριμένα, στα 148 Νηπιαγωγεία φοιτούν 3.111 μαθητές, με 608 διδάσκοντες. Ο αριθμός των μαθητών νηπιαγωγείου και των σχολείων εμφανίζεται ελαφρώς μειωμένος σε σχέση με την προηγούμενή μας καταγραφή, σε αντίθεση με τον αριθμό των διδασκόντων ο οποίος έχει αυξηθεί. Η κατάσταση σε ότι αφορά στη στέγαση νηπιαγωγείων σε containers και σε μισθωμένα κτίρια, δεν έχει μεταβληθεί ιδιαίτερα από την προηγούμενη χαρτογράφηση αναγκών, καθώς στο μεσοδιάστημα δεν έχουν κατασκευασθεί νέα σχολεία.

Τα παραπάνω ισχύουν και στην περίπτωση των Δημοτικών Σχολείων της Περιφέρειας Βορείου Αιγαίου, καθώς το σχολικό έτος 2023-2024 σε 134 σχολεία φοιτούν 10.414 μαθητές και διδάσκουν 1.782 δάσκαλοι. Και στην περίπτωση αυτή, ο μόνος δείκτης που αυξήθηκε είναι εκείνος των δασκάλων.

Σε ότι αφορά τα Γυμνάσια, υπάρχει μια μικρή αύξηση στον αριθμό των μαθητών, καθώς 6.116 μαθητές φοιτούν σε 55 σχολεία στα οποία διδάσκουν 1.062 καθηγητές. Στα Γενικά Λύκεια ο αριθμός των 2.963 μαθητών που φοιτούν και 450 καθηγητών που διδάσκουν σε αυτά είναι ελαφρώς μειωμένος, σχετικά με εκείνον που καταγράψαμε για το 2021, ενώ ο αριθμός των 29 σχολείων έμεινε σταθερός.

Με βάση την καταγραφή των μαθητών ΕΠΑΛ για το 2023-2024, σε 18 σχολεία φοιτούν 2.875 μαθητές και διδάσκουν 529 καθηγητές, αριθμός και εδώ ελαφρώς μειωμένος σε σχέση με την καταγραφή του 2021. Η αναλογία των μαθητών που φοιτούν σε Επαγγελματικά Λύκεια σε σχέση με το συνολικό αριθμό μαθητών Λυκείου εξακολουθεί να είναι υψηλή και ανέρχεται περίπου στο 50%.

Σε σχέση με την προηγούμενη χαρτογράφηση, η ίδια κατάσταση επικρατεί σε γενικές γραμμές σε ότι αφορά τις σχολικές κτιριακές υποδομές της Περιφέρειας, με κυρίαρχο πρόβλημα να παραμένει η στέγαση σχολικών αιθουσών σε containers, ενώ σοβαρό πρόβλημα εξακολουθεί να είναι η έλλειψη επαρκούς προσβασιμότητας και εξυπηρέτησης εμποδιζόμενων ατόμων και ΑΜΕΑ. Ενδεικτικά αναφέρεται ότι ως προς την προσβασιμότητα, στο Δήμο Μυτιλήνης σε σύνολο 109 σχολείων (40 Νηπιαγωγεία, 35 Δημοτικά Σχολεία και 34 Γυμνάσια & Λύκεια) μόνο 13 Νηπιαγωγεία διαθέτουν ράμπα, ενώ WC ΑΜΕΑ διαθέτουν μόνο 4. Αντίστοιχα, 16 Δημοτικά Σχολεία του Δήμου διαθέτουν ράμπα και 6 Δημοτικά Σχολεία WC ΑΜΕΑ. Τέλος, από τα 34 Γυμνάσια και Λύκεια, μόνο τα 21 έχουν ράμπα και 14 διαθέτουν WC ΑΜΕΑ.

Καθώς, με βάση την Εθνική Πολιτική για την Εκπαίδευση, αποτελεί στρατηγική προτεραιότητα η ισότιμη πρόσβαση στην εκπαίδευση για όλους μέσω της εξασφάλισης ίσων ευκαιριών, η στήριξη και η αναβάθμιση της Ειδικής Εκπαίδευσης εξακολουθεί να έχει ιδιαίτερη σημασία για την Περιφερειακή Πολιτική Εκπαίδευσης. Την παρούσα περίοδο, στην Περιφέρεια Β. Αιγαίου λειτουργούν 6 Ειδικά Νηπιαγωγεία, 6 Ειδικά Δημοτικά Σχολεία, 5 Ειδικά Εργαστήρια Επαγγελματικής Εκπαίδευσης και Κατάρτισης (ΕΕΕΕΚ) και 2 Ενιαία Ειδικά Επαγγελματικά Γυμνάσια-Λύκεια (ΕΝ.Ε.Ε.ΓΥ.Λ.). Ο αριθμός των μαθητών που φοιτούν στα παραπάνω σχολεία είναι 308 μαθητές, με 230 άτομα διδακτικό προσωπικό, αριθμοί ελαφρώς αυξημένοι. Πρέπει να παρατηρήσουμε, ότι η κτιριακή υποδομή των παραπάνω σχολείων δεν έχει βελτιωθεί τα τελευταία χρόνια, καθώς αυτά εξακολουθούν να στεγάζονται, σε μεγάλο βαθμό, σε ακατάλληλα κτίρια με υψηλά ποσοστά εγκατεστημένων containers στα προαύλια.

Η Π.Δ.Ε Β. Αιγαίου με βάση τους Στόχους που έχουν ήδη τεθεί και εξακολουθούν να ισχύουν και προκειμένου να επικαιροποιήσει τις ανάγκες της Περιφέρειας σε υποδομές, συνεργάστηκε με τους Δήμους των νησιών της Περιφέρειας, ώστε αυτές να χαρτογραφηθούν σε τοπικό επίπεδο.

Επειδή, με βάση τα παραπάνω, κρίνεται άμεσης προτεραιότητας η υποστήριξη της καθολικής δίχρονης προσχολικής αγωγής και εκπαίδευσης, απαιτείται η εξασφάλιση επιπλέον αιθουσών και νέων κτηριακών εγκαταστάσεων μόνιμης σχολικής στέγης, καθώς και η λειτουργική και αισθητική αναβάθμιση των ήδη υφισταμένων.

Έτσι η Π.Δ.Ε. Β. Αιγαίου προχώρησε στη σύνταξη του παρακάτω πίνακα αναγκών (ΠΙΝΑΚΑΣ 1) σε σχέση με τις κτιριακές υποδομές των Νηπιαγωγείων ως εξής:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ΠΙΝΑΚΑΣ 1** | | | | | | | | | | |
| **ΝΗΠΙΑΓΩΓΕΙΑ (Ανεγέρσεις– Επεκτάσεις - Αναβαθμίσεις)** | | | | | | | | | | |
| **Α/Α** | **Δήμος** | **Τίτλος έργου** | **Εκτιμώμενος προϋπολογισμός (συνολική ΔΔ προ ΦΠΑ)** | **Σκοπιμότητα έργου** | **Απαιτούμενος χρόνος ολοκλήρωσης (μήνες)** | **Βαθμός ωριμότητας έργου** | **Σχόλια επί του βαθμού ωριμότητας** | **Εκτιμώμενος χρόνος ωρίμανσης (μήνες)** | **Εκτιμώμενο κόστος ωρίμανσης** | **Σχόλια** |
| **1** | Δυτικής Λέσβου | Ανέγερση Νηπιαγωγείου Βρίσας |  |  |  |  | Η σύνταξη της μελέτης χρηματοδοτείται από το ΕΣΠΑ |  |  |  |
| **2** | Χίου | Ανέγερση Ειδικού Νηπιαγωγείου Χίου |  |  |  |  |  |  |  |  |
| **3** | Δυτικής Λέσβου | Ανέγερση Ειδικού Νηπιαγωγείου Καλονής |  |  |  |  |  |  |  |  |
| **4** | Μυτιλήνης | Ανέγερση 7ου Νηπιαγωγείου Μυτιλήνης |  |  |  |  |  |  |  |  |
| **5** | Λήμνου | Ανέγερση 4ου Νηπιαγωγείου Μύρινας Λήμνου |  |  |  |  |  |  |  |  |
| **6** | Μυτιλήνης | Ανέγερση νέου Νηπιαγωγείου εντός οικοπέδου «Κατσάνειο» |  |  |  |  |  |  |  |  |
| **7** | Ικαρίας | Κατασκευή νέου διδακτηρίου 1ου & 2ου Νηπιαγωγείου Αγ. Κηρύκου |  |  |  |  |  |  |  |  |
| **8** | Ανατολικής Σάμου | Ανέγερση Ειδικού Νηπιαγωγείου Σάμου |  |  |  |  |  |  |  |  |
| **9** | Χίου | Ανέγερση 12ου Νηπιαγωγείου Χίου |  |  |  |  |  |  |  |  |
| **10** | Ψαρών | Ανέγερση Νηπιαγωγείου Ψαρών |  |  |  |  |  |  |  |  |
| **11** | Δυτικής Λέσβου | Ανέγερση Νηπιαγωγείου Παρακοίλων |  |  |  |  |  |  |  |  |
| **12** | Δυτικής Λέσβου | Ανέγερση Νηπιαγωγείου Δαφίων |  |  |  |  |  |  |  |  |
| **13** | Ανατολικής Σάμου | Αναβάθμιση Νηπιαγωγείου Βαθέως Σάμου |  |  |  |  |  |  |  |  |
| **14** | Ανατολικής Σάμου | Ανέγερση Νηπιαγωγείου Πυθαγορείου |  |  |  |  |  |  |  |  |
| **15** | Αγίου Ευστρατίου | Ανέγερση νηπιαγωγείου Αγίου Ευστρατίου |  |  |  |  |  |  |  |  |
| **16** | Ικαρίας | Προσθήκη - Αναβάθμιση Νηπιαγωγείου Καραβοστάμου και Ειδικού Νηπιαγωγείου Ικαρίας |  |  |  |  |  |  |  |  |
| **17** | Οινουσσών | Αναβάθμιση  εσωτερικών χώρων Νηπιαγωγείου Οινουσσών |  |  |  |  |  |  |  |  |
| **18** | Ικαρίας | Αναβάθμιση κτιρίου και αύλειου χώρου Νηπιαγωγείου Ευδήλου/ Κατασκευή στεγάστρου |  |  |  |  |  |  |  |  |
| **19** | Ικαρίας | Αναβάθμιση Νηπιαγωγείου Αγίου Πολυκάρπου |  |  |  |  |  |  |  |  |
| **20** | Ανατολικής Σάμου | Αναβάθμιση Νηπιαγωγείου Χώρας Σάμου |  |  |  |  |  |  |  |  |

Η συνεργασία της Υπηρεσίας μας με τους Δήμους του Βορείου Αιγαίου κατέληξε στην κατάρτιση του παρακάτω επικαιροποιημένου πίνακα αναγκών (ΠΙΝΑΚΑΣ 2), αναφορικά με τις υπόλοιπες υποδομές των σχολικών μονάδων της Πρωτοβάθμιας και Δευτεροβάθμιας Εκπαίδευσης (Ανεγέρσεις - Επεκτάσεις - Αναβαθμίσεις). Δίνεται ιδιαίτερη προτεραιότητα στην Ειδική Εκπαίδευση και στα έργα των οποίων η μελέτη έχει ήδη χρηματοδοτηθεί από το ΕΣΠΑ.

Επίσης, στον παρακάτω πίνακα γίνεται αναφορά σε έργα που σχετίζονται με τη λειτουργική και αισθητική Αναβάθμιση των ήδη υφιστάμενων σχολικών υποδομών. Σκοπός των Αναβαθμίσεων είναι η αναδιαμόρφωση των εσωτερικών σχολικών χώρων με νέους παιδαγωγικούς όρους, ώστε να ανταποκρίνονται στις σύγχρονες εκπαιδευτικές ανάγκες και να καθιστούν το σχολικό περιβάλλον όχι μόνο χώρο μάθησης και ανάπτυξης νέων δεξιοτήτων, αλλά και χώρο που να προάγει την ευεξία μαθητών και εκπαιδευτικών. Η εξωτερική Αρχιτεκτονική Αναβάθμιση παράλληλα, πρέπει να διευκολύνει την ανάμιξη πολλαπλών δραστηριοτήτων, με στόχο το «άνοιγμα» της εκπαίδευσης στην κοινωνία.

Επίκεντρο όλων των παρεμβάσεων αναβάθμισης πρέπει πάντα να είναι η προαγωγή της ποιότητας της εκπαίδευσης.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ΠΙΝΑΚΑΣ 2** | | | | | | | | | | |
| **ΠΡΩΤΟΒΑΘΜΙΑ & ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ (Πλην Νηπιαγωγείων)**  **(Ανεγέρσεις - Επεκτάσεις - Αναβαθμίσεις)** | | | | | | | | | | |
| **Α/Α** | **Δήμος** | **Τίτλος έργου** | **Εκτιμώμενος προϋπολογισμός (συνολική ΔΔ προ ΦΠΑ)** | **Σκοπιμότητα έργου** | **Απαιτούμενος χρόνος ολοκλήρωσης (μήνες)** | **Βαθμός ωριμότητας έργου** | **Σχόλια επί του βαθμού ωριμότητας** | **Εκτιμώμενος χρόνος ωρίμανσης (μήνες)** | **Εκτιμώμενο κόστος ωρίμανσης** | **Σχόλια** |
| **1** | Δυτικής Λέσβου | Ανέγερση Δημοτικού Σχολείου Βρίσας |  |  |  |  | Η σύνταξη της μελέτης χρηματοδοτείται από το ΕΣΠΑ |  |  |  |
| **2** | Χίου | Επέκταση και αναβάθμιση 5ου Δημοτικού Σχολείου Χίου |  |  |  |  | Η σύνταξη της μελέτης χρηματοδοτείται από το ΕΣΠΑ |  |  |  |
| **3** | Χίου | Ανέγερση Ειδικού Δημοτικού και ΕΕΕΕΚ Χίου |  |  |  |  |  |  |  |  |
| **4** | Μυτιλήνης | Ανέγερση Μουσικού Σχολείου, ΕΕΕΕΚ και Ειδικού Σχολείου όλων των βαθμίδων στο πρώην ΚΥΤ Μόριας |  |  |  |  |  |  |  |  |
| **5** | Δυτικής Λέσβου | Ανέγερση Ειδικού Σχολείου Καλλονής, όλων των βαθμίδων Α’θμιας & Β΄θμιας Εκπαίδευσης |  |  |  |  |  |  |  |  |
| **6** | Μυτιλήνης | Στατική ενίσχυση & εργασίες αναβάθμισης 3ου Γυμνασίου /4ου Λυκείου/ΕΕΕΕΚ και Γυμναστηρίου |  |  |  |  |  |  |  |  |
| **7** | Λήμνου | Αναβάθμιση κτιρίου Ειδικού Σχολείου Καλλιθέας Λήμνου, Προσθήκη κατ΄ επέκταση και διαμόρφωση περιβάλλοντος χώρου |  |  |  |  |  |  |  |  |
| **8** | Λήμνου | Αναβάθμιση κτιρίου Δημοτικού Σχολείου Ατσικής και διαμόρφωση περιβάλλοντος χώρου |  |  |  |  |  |  |  |  |
| **9** | Μυτιλήνης | Προσθήκη στο Δημοτικό Σχολείο Παναγιούδας |  |  |  |  |  |  |  |  |
| **10** | Λήμνου | Στατική αποκατάσταση και αναβάθμιση παλαιού Γυμνασίου Μύρινας Λήμνου |  |  |  |  |  |  |  |  |
| **11** | Λήμνου | Ανέγερση νέου σχολικού συγκροτήματος Δευτεροβάθμιας Εκπαίδευσης Δήμου Λήμνου |  |  |  |  |  |  |  |  |
| **12** | Μυτιλήνης | Προσθήκη κατ’ επέκταση στο 7ο  Δημοτικό Σχολείο |  |  |  |  |  |  |  |  |
| **13** | Ικαρίας | Κατασκευή νέου διδακτηρίου 1ου & 2ου Δημοτικού Σχολείου Αγ. Κηρύκου |  |  |  |  |  |  |  |  |
| **14** | Ικαρίας | Επέκταση -αναβάθμιση και αποκατάσταση στατικής επάρκειας Γυμνασίου και ΓΕΛ Αγ. Κηρύκου |  |  |  |  |  |  |  |  |
| **15** | Χίου | Προσθήκη κατ΄επέκταση στο Δημοτικό Σχολείο Θυμιανών |  |  |  |  |  |  |  |  |
| **16** | Ανατολικής Σάμου | Ανέγερση Συγκροτήματος Ειδικών Σχολείων Σάμου |  |  |  |  |  |  |  |  |
| **17** | Χίου | Μελέτη στατικού ελέγχου ενίσχυσης και επεμβάσεις στατικής ενίσχυσής Βιβλιοθήκης 2ου Γυμνασίου Λυκείου Χίου |  |  |  |  |  |  |  |  |
| **18** | Ψαρών | Αναβάθμιση Δημοτικού Σχολείου Ψαρών |  |  |  |  |  |  |  |  |
| **19** | Ανατολικής Σάμου | Ανέγερση Μουσικού Γυμνασίου και Λυκείου Σάμου |  |  |  |  |  |  |  |  |
| **20** | Ικαρίας | Επέκταση- Ανακαίνιση 1ου Δημοτικού Σχολείου Ραχών Ικαρίας |  |  |  |  |  |  |  |  |
| **21** | Λήμνου | Αναβάθμιση και διαμόρφωση αύλειων χώρων Δημοτικών Σχολείων Κοντιά και Νέας Κούταλης Λήμνου |  |  |  |  |  |  |  |  |
| **22** | Αγίου Ευστρατίου | Εκσυγχρονισμός- βελτίωση αύλειου χώρου σχολικού συγκροτήματος Αγίου Ευστρατίου |  |  |  |  |  |  |  |  |
| **23** | Οινούσσες | Αναβάθμιση εσωτερικώνχώρων Γυμνασίου - Λυκείου Οινουσσών |  |  |  |  |  |  |  |  |
| **24** | Οινούσσες | Αναβάθμιση εσωτερικώνχώρων και διαμορφώσεις περιβάλλοντος χώρου Δημοτικού Σχολείου Οινουσσών |  |  |  |  |  |  |  |  |
| **25** | Χίου | Ανακαίνιση και αναβάθμιση 1ου ΕΠΑΛ Χίου και 1ου Εργαστηριακού Κέντρου Χίου |  |  |  |  |  |  |  |  |
| **26** | Χίου | Ανακαίνιση και αναβάθμιση 3ου & 8ου Δημοτικών σχολείων Χίου |  |  |  |  |  |  |  |  |
| **27** | Ικαρίας | Αναβάθμιση Περιβάλλοντα χώρου, κατασκευή στεγάστρου και Η/Μ εγκαταστάσεων Γυμνασίου Ευδήλου |  |  |  |  |  |  |  |  |
| **28** | Ικαρίας | Αναβάθμιση κτιριακών εγκαταστάσεων και κατασκευή στεγάστρου στο σχολικό συγκρότημα ΓΕΛ/ΕΠΑΛ/ΕΕΕΕΚ Ευδήλου |  |  |  |  |  |  |  |  |
| **29** | Ικαρίας | Προσθήκη τουαλέτας, και ανακαίνιση 1ου Δημοτικού Σχολείου και Ειδικού Δημοτικού Σχολείου Καραβοστάμου |  | . |  |  |  |  |  |  |
| **30** | Ικαρίας | Αναβάθμιση Δημοτικού Σχολείου Καρκιναγρίου και κατασκευή στεγάστρου |  |  |  |  |  |  |  |  |
| **31** | Μυτιλήνης | Ανέγερση Νέου Γυμνασίου Θερμής |  |  |  |  |  |  |  |  |

Τέλος, καθώς οι καταγεγραμμένες ανάγκες για την αποκατάσταση της προσβασιμότητας ΑΜΕΑ στα σχολικά κτίρια ταυτίζονται με την ήδη τεθείσα στοχοθεσία του ΥΠΑΙΘΑ, καταρτίστηκε ο παρακάτω πίνακας (ΠΙΝΑΚΑΣ 3).

Απαιτείται κατασκευή ραμπών, αναβατορίων ή και ανελκυστήρων, κατασκευή τουαλετών, σήμανση και εξοπλισμός, για την προώθηση της δυνατότητας αυτόνομης διακίνησης και διαβίωσης για άτομα με αναπηρίες και εμποδιζόμενα άτομα (ΑΜΕΑ), σύμφωνα με τις ισχύουσες προδιαγραφές.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ΠΙΝΑΚΑΣ 3** | | | | | | | | | | |
| **ΑΠΟΚΑΤΑΣΤΑΣΗ ΠΡΟΣΒΑΣΙΜΟΤΗΤΑΣ ΑΜΕΑ ΣΕ ΣΧΟΛΙΚΑ ΚΤΙΡΙΑ ΟΛΩΝ ΤΩΝ ΒΑΘΜΙΔΩΝ ΕΚΠΑΙΔΕΥΣΗΣ** | | | | | | | | | | |
| **Α/Α** | **Δήμος** | **Τίτλος έργου** | **Εκτιμώμενος προϋπολογισμός (συνολική ΔΔ προ ΦΠΑ)** | **Σκοπιμότητα έργου** | **Απαιτούμενος χρόνος ολοκλήρωσης (μήνες)** | **Βαθμός ωριμότητας έργου** | **Σχόλια επί του βαθμού ωριμότητας** | **Εκτιμώμενος χρόνος ωρίμανσης (μήνες)** | **Εκτιμώμενο κόστος ωρίμανσης** | **Σχόλια** |
| **1** | Μυτιλήνης | Αποκατάσταση προσβασιμότητας ΑΜΕΑ σχολείων όλων των βαθμίδων του Δήμου |  |  |  |  |  |  |  |  |
| **2** | Δυτικής Λέσβου | Αποκατάσταση προσβασιμότητας ΑΜΕΑ σχολείων όλων των βαθμίδων του Δήμου |  |  |  |  |  |  |  |  |
| **3** | Χίου | Αποκατάσταση προσβασιμότητας ΑΜΕΑ σχολείων όλων των βαθμίδων του Δήμου |  |  |  |  |  |  |  |  |
| **4** | Λήμνου | Αποκατάσταση προσβασιμότητας ΑΜΕΑ σχολείων όλων των βαθμίδων του Δήμου |  |  |  |  |  |  |  |  |
| **5** | Δυτικής Σάμου | Αποκατάσταση προσβασιμότητας ΑΜΕΑ σχολείων όλων των βαθμίδων του Δήμου |  |  |  |  |  |  |  |  |
| **6** | Ανατολικής Σάμου | Αποκατάσταση προσβασιμότητας ΑΜΕΑ σχολείων όλων των βαθμίδων του Δήμου |  |  |  |  |  |  |  |  |
| **7** | Ικαρίας | Αποκατάσταση προσβασιμότητας ΑΜΕΑ σχολείων όλων των βαθμίδων του Δήμου |  |  |  |  |  |  |  |  |
| **8** | Αγίου Ευστρατίου | Αποκατάσταση προσβασιμότητας ΑΜΕΑ σχολείων όλων των βαθμίδων του Δήμου |  |  |  |  |  |  |  |  |
| **9** | Οινουσσών | Αποκατάσταση προσβασιμότητας ΑΜΕΑ σχολείων όλων των βαθμίδων του Δήμου |  |  |  |  |  |  |  |  |
| **10** | Ψαρών | Αποκατάσταση προσβασιμότητας ΑΜΕΑ σχολείων όλων των βαθμίδων του Δήμου |  |  |  |  |  |  |  |  |
| **11** | Φούρνων | Αποκατάσταση προσβασιμότητας ΑΜΕΑ σχολείων όλων των βαθμίδων του Δήμου |  |  |  |  |  |  |  |  |

**Μυτιλήνη 12-04-2024**

**Η αναπληρώτρια Περιφερειακή Διευθύντρια**

**Πρωτοβάθμιας και Δευτεροβάθμιας Εκπαίδευσης**

**Βορείου Αιγαίου**

**ΣΤΡΑΤΑΚΗ-ΣΥΒΡΗ ΑΙΚΑΤΕΡΙΝΗ**