**Κωδικός Πρόσκλησης : ΒΑ\_ΕΤΠΑ\_4.2\_37**

**ΑΠΑΙΤΟΥΜΕΝΑ ΣΤΟΙΧΕΙΑ**

Η ηλεκτρονική πρόταση στο ΟΠΣ[[1]](#footnote-1), θα πρέπει να περιλαμβάνει :

**Τεχνικό Δελτίο Προτεινόμενης Πράξης** (ΤΔΠΠ), όπως παράγεται από το σύστημα ηλεκτρονικής υποβολής ΟΠΣ ΕΣΠΑ. Προτάσεις που δεν υποβάλλονται μέσω του ΟΠΣ (ΤΔΠΠ) απορρίπτονται.

Η τεκμηρίωση (θεσμικό πλαίσιο) της αρμοδιότητας του δικαιούχου/ κύριου του έργου α) για την υλοποίηση, β) για τη λειτουργία και συντήρηση της πράξης, δεν υποβάλλονται στο ΤΔΠ (ως Συνοδευτικά υποβολής), αλλά περιέχονται στην Καρτέλα Φορέα στο ΟΠΣ. Συνεπώς, ο δικαιούχος πρέπει να έχει μεριμνήσει να ενημερώσει την καρτέλα του στο ΟΠΣ και να επισημάνει τα εδάφια του θεσμικού πλαισίου που αφορούν στην αρμοδιότητά του για τη συγκεκριμένη πράξη μέσω του Εντύπου «Τεχνική Έκθεση Προτεινόμενης Πράξης» .

Επιπλέον, στην περίπτωση μεταβίβασης της αρμοδιότητας εκτέλεσης της προτεινόμενης πράξης, θα πρέπει ο δικαιούχος να υποβάλει εγκεκριμένη Προγραμματική Σύμβαση.

Συνημμένα στο ΤΔΠΠ υποβάλλονται και τα παρακάτω στοιχεία:

1. **Απόφαση αρμόδιου συλλογικού οργάνου** του φορέα πρότασης για υποβολή της πρότασης.
2. Βεβαίωση-δήλωση για την ανάληψη της λειτουργίας και συντήρησης του έργου.
3. Συμπληρωμένο το Υπόδειγμα για **τη χρηματοοικονομική βιωσιμότητα πράξης**, που περιλαμβάνει επενδύσεις σε υποδομές ή παραγωγικές επενδύσεις.
4. Συμπλήρωση του συνημμένου στην Πρόσκληση φύλλου «**Χρονοδιαγράμματα**», με τέτοιο τρόπο ώστε αφενός να τεκμηριώνονται τα χρονικά ορόσημα που θα οριστούν στο Τεχνικό Δελτίο Προτεινόμενης Πράξης, αφετέρου να αποτυπώνεται με ακρίβεια η ωριμότητα της προτεινόμενης πράξης.
5. Εγκεκριμένα τεύχη δημοπράτησης ή σχέδια τευχών (εφόσον δεν έχουν εγκριθεί).
6. Εγκριτικές αποφάσεις μελετών.
7. Πίνακας αποτύπωσης των **αδειών και εγκρίσεων** του **συνόλου** της πράξης και του βαθμού προόδου αυτής.
8. Πίνακας αποτύπωσης των αναγκαίων, τεχνικών υποστηρικτικών μελετών και της ωρίμανσης Πράξης.
9. Έκθεση τεκμηρίωσης εξασφάλισης της προσβασιμότητας των ατόμων με αναπηρία, λαμβάνοντας υπόψη το συνημμένο στην πρόσκληση με τίτλο: **ΠΑΡΑΡΤΗΜΑ ΙΙ** για την εξειδίκευση του κριτηρίου αξιολόγησης «Εξασφάλιση της προσβασιμότητας στα άτομα με αναπηρία».
10. **Λοιπά στοιχεία** που θεωρούνται απαραίτητα από την Ειδική Υπηρεσία Διαχείρισης, τα οποία τεκμηριώνουν και πιστοποιούν την ωριμότητα, την πληρότητα και την λειτουργικότητα της πρότασης (σύμφωνα με την ισχύουσα νομοθεσία), και ειδικότερα:

* Πλήρως συμπληρωμένο το έντυπο «**Τεχνική Έκθεση Προτεινόμενης Πράξης**» για την τεκμηρίωση της αναγκαιότητας των προτεινόμενων παρεμβάσεων.
* Στοιχεία **ιδιοκτησιακού καθεστώτος** και στοιχεία τεκμηρίωσης νομιμότητας ακινήτου (εφόσον αφορά).
* Λοιπές αποφάσεις των αρμόδιων ή και συλλογικών οργάνων του δικαιούχου ή άλλων αρμοδίων οργάνων, όπου αυτό προβλέπεται από τη σχετική νομοθεσία.
* Το **σύνολο** των **εγκεκριμένων**, **μέχρι** τη στιγμή της υποβολής της πρότασης, τεχνικών μελετών, όπως αποτυπώνονται στο συνημμένο **Πίνακα Μελετών[[2]](#footnote-2)1**, με όλα τα συνημμένα τεύχη και σχέδια.
* Αναλυτική προμέτρηση εργασιών, που να αντιστοιχεί στην ως άνω συνημμένη τεχνική μελέτη, για τα έργα που υλοποιούνται με εργολαβία.
* Άδειες ή και εγκρίσεις όπως περιγράφονται στον **Πίνακα Αδειών - Εγκρίσεων**, ανά υποέργο.
* Λοιπά στοιχεία που ανάλογα με το είδος της πράξης θεωρούνται κατά περίπτωση απαραίτητα από την ΕΥΔ Προγράμματος «Βόρειο Αιγαίο» επιπλέον των παραπάνω.
* Για τις περιπτώσεις πράξεων που έχουν συμβασιοποιημένα Υποέργα. Όλα τα σχετικά με τις διαδικασίες ανάθεσης και σύναψης των Συμβάσεων έγγραφα.

1. *Σε περιπτώσεις εγγράφων, για τα οποία δεν είναι τεχνικά εφικτή η ηλεκτρονική υποβολή (π.χ. χάρτες, σχέδια, κλπ) ο δικαιούχος υποχρεούται να τα αποστείλει στην Ειδική Υπηρεσία Διαχείρισης Προγράμματος «Βόρειο Αιγαίο» στη διεύθυνση 1ο χιλιόμετρο Μυτιλήνης-Λουτρών, 81100 , Μυτιλήνη, τις ώρες 9.00 – 16.00 όλες τις εργάσιμες ημέρες, με την ένδειξη: «Συνημμένα στην υποβλειθείσα πρόταση με MIS XXXXXX»* [↑](#footnote-ref-1)
2. 1 *Σε περιπτώσεις εγγράφων, για τα οποία δεν είναι τεχνικά εφικτή η ηλεκτρονική υποβολή (π.χ. χάρτες, σχέδια, κλπ) ο δικαιούχος υποχρεούται να τα αποστείλει στην Ειδική Υπηρεσία Διαχείρισης Προγράμματος «Βόρειο Αιγαίο» στη διεύθυνση 1ο χιλιόμετρο Μυτιλήνης-Λουτρών, 81100 , Μυτιλήνη, τις ώρες 9.00 – 16.00 όλες τις εργάσιμες ημέρες, με την ένδειξη: «Συνημμένα στην υποβλειθείσα πρόταση με MIS XXXXXX* [↑](#footnote-ref-2)